Татар язучылары һәм журналистлары ничек исәнләшә һәм саубуллаша

               
 

Искәндәр Сираҗи:
- Сәлам, кәнишне! (кайвакыт “Сәлам бирдек!”)

Шаһинур Мостафин:
- Сәлам, егетләргә! (әллә мин Шаһинур абый күзендә ике булып күренәм микән?)

Алмаз Хәмзин:
- Сәлам, энекәш!

Камил Кәримов:
- Картаеп буламы? (бу сүздән соң хәйләкәр рәвештә реакцияңне карый)

Исмәгыйль Шәрәфиев:
- Здравствуйте, молодой человек. (Исмәгыйль абый лексиконында тагын “доброе утро!”, “дураков нет”, “от такого слышу”, “сам такой” кебек “татар” сүзләре бар). 

Маннур Саттаров: 
- И-сән-ме-сез... (Бөек Ватан сугышы ветераны Маннур абый һәр сүзен тәмләп, җайлап сөйләшә) * * *  Кайберәүләрнең исә саубуллашуы фирменный:

Раиф Усманов:
- Пасибочки!

Гамил Нур: 
- Бай-бай! (бу сүз Гамил абый репертуарында “супер” дигән сүздән соң икенче урында тора)

Рәшит Минһаҗ:
- Хуп. Хәерле! (“Р” хәрефен Рәшит абый кебек башка берәү дә әйтә алмый)

Искәндәр Сираҗи:
- Вакытың булса, төшемә кер. (шәхсән миңа әйткәне юк, әмма кызларга әйткәнен ишеткәнем бар).

Тагын кемнәрне онытып калдырганбыз икән? Искә төшерергә ярдәм итегез. 
	Данил СӘФӘРОВ	
Матбугат.ру

	№ --- | 02.04.2012	


